CELEX: 32021D0964
Language: et
Date: 2021-05-26 00:00:00
Title: Nõukogu otsus (EL) 2021/964, 26. mai 2021, Euroopa Liidu ja Hondurase Vabariigi vahelise metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu sõlmimise kohta

18.6.2021   
               
               
                  ET
               
               
                  Euroopa Liidu Teataja
               
               
                  L 217/1
               
            
         NÕUKOGU OTSUS (EL) 2021/964,
         26. mai 2021,
         Euroopa Liidu ja Hondurase Vabariigi vahelise metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 3 esimest lõiku ja lõike 4 esimest lõiku koostoimes artikli 218 lõike 6 punkti a alapunktiga v ja lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi ettepanekut (1)
         
         ning arvestades järgmist:
         
                     (1)
                  
                  
                     Komisjon võttis 2003. aasta mais vastu teatise Euroopa Parlamendile ja nõukogule „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek“. Teatises esitatud tegevuskavas (edaspidi „FLEGT tegevuskava“) kutsuti üles võtma meetmeid ebaseadusliku metsaraie vastu puitu tootvate riikidega vabatahtlike partnerluslepingute väljatöötamise kaudu. Nõukogu võttis FLEGT tegevuskava kohta vastu järeldused 2003. aasta oktoobris ja Euroopa Parlament võttis sama küsimust käsitleva resolutsiooni vastu 11. juulil 2005.
                  
               
                     (2)
                  
                  
                     Vastavalt nõukogu otsusele (EL) 2020/2185 (2) allkirjastati Euroopa Liidu ja Hondurase Vabariigi vaheline metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitlev vabatahtlik partnerlusleping (edaspidi „leping“) 23. veebruaril 2021, tingimusel et see hiljem sõlmitakse.
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hondurase Vabariigi vaheline metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitlev vabatahtlik partnerlusleping kiidetakse liidu nimel heaks (3).
         
         
            Artikkel 2
            Nõukogu eesistuja esitab liidu nimel lepingu artiklis 31 sätestatud teatise (4).
         
         
            Artikkel 3
            Komisjon esindab liitu lepingu artikliga 19 moodustatud lepingu täitmise ühiskomitees.
            Liikmesriigid võivad osaleda lepingu täitmise ühiskomitee koosolekutel liidu delegatsiooni liikmetena.
         
         
            Artikkel 4
            Lepingu lisade muutmiseks kooskõlas lepingu artikliga 26 volitatakse komisjoni vastavalt nõukogu määruse (EÜ) nr 2173/2005 (5) artikli 11 lõikes 3 osutatud menetlusele kiitma liidu nimel sellised muudatused heaks.
         
         
            Artikkel 5
            Käesolev otsus jõustub selle vastuvõtmise päeval.
         
         
            Brüssel, 26. mai 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  26. aprilli 2021. aasta nõusolek (Euroopa Liidu Teatajas seni avaldamata).
         
            (2)  Nõukogu 18. detsembri 2020. aasta otsus (EL) 2020/2185 Euroopa Liidu ja Hondurase Vabariigi vahelise metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu liidu nimel allkirjastamise kohta (ELT L 435, 23.12.2020, lk 63).
         
            (3)  Vt käesoleva Euroopa Liidu Teataja lk 3.
         
            (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.
         
            (5)  Nõukogu 20. detsembri 2005. aasta määrus (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse (ELT L 347, 30.12.2005, lk 1).